钦定古今图书集成/明伦汇编/氏族典/第621卷 > 《凌迪知万姓统谱》 > 达奚寔
## 钦定古今图书集成/明伦汇编/氏族典/第621卷 > 《凌迪知万姓统谱》 > 达奚寔

按《周书达奚寔传》：“寔字什伏，代河南洛阳人也。高祖
凉州，魏征西将军、山阳公。父显相，武卫将军。寔少修
立，有干局，起家给事中，加冠军将军。魏孝武初，授都
督，镇弘农。后从西迁，封临汾县伯，迁大行台郎中，仍
与行台郎神镇潼关。及潼关失守，即与大都督阳山
武战于关东，魏人甚惮之。从太祖擒窦泰，复弘农、沙”
苑，皆力战有功，加车骑将军、左光禄大夫。十三年，授
大行台郎中、相府掾，转从事中郎。寔性严重，太祖深
器之。六官建，拜蕃部中大夫，进爵平阳县公。保定元
年，出为文州刺史。卒于州，时年四十九。谥曰恭。子丰
嗣。